60 



látszik a hímet terveinek kivitelében elösegitette, mert újból ráfeküdt a már 

 kimerült nőstény hátára. Míg a nőstény egyenesen elterült, addig a hím 

 kigyózódó vonalban körülfogta, szorongatta, ránczigálta a még mindig kissé 

 ellentálló nőstényt; közbe-közbe verte is a hím farkával a nőstény testét, vagy 

 hurczolta ide-oda. Úgy látszott, mintha végképen kifárasztani akarta volna 

 az ellenszegülőt. — Ez talán egy óra hosszat vett igénybe ; végre a nőstény, 

 már tehetetlen állapotban belenyugodott sorsába. 



Már előbb észrevettem a hímen, milyen izgatott, amint meg-megállt, 

 rángatódzott, különösen farkát mozgatta és sajátságosan hullámszerűen ug- 

 rált; azonban ingerültsége, izgatottsága most érfce el tetőpontját. A nőstény 

 hátán feküdt, körülbelül úgy, mint azt a mellékelt rajz mutatja ; szorosan 



körülfogta , ivarnyilása 

 közel volt a nőstényéhez 

 és farka körülcsavaro- 

 dott a nőstényén. Idő- 

 közben a hím párzási 

 szerve, a penis többször kitüremlődött, de ismét behúzta, mert nem találta 

 a nőstény ivarnyilását ; ilyenkor ideges rángatódzás fogta el a hímet (nem 

 mindig). Kicsit csúszott a hím a nőstény hátán lefelé és újból kifordította 

 penisét : megint behúzta és csúszott lejebb valamivel. 



Végre elérte a kellő helyet, farkával felemelte a nőstény farkát 

 annyira, hogy a nőstény teste az ivarnyilásnál szöget képezett, miáltal e nyí- 

 lás kissé szétfeszült; mellső testével forgatta a nőstény testét hosszasági ten- 

 gelye körül úgy, hogy a hasfelülete oldalra került és most újból kifordította 

 párzási szervét és benyomta, nem csekély megerőltetéssel a nőstény ivarnyilá- 

 sába. így maradtak együtt hosszabb ideig (talán egy félóráig ?) ; a nőstény 

 tűrte a hímet mert nem tehetett ellene, ez pedig tartotta szorosan. Egy- 

 nehányszor kihúzta penisét a hím, de csak rövid időre, mi azt hiszem a nős- 

 ténynek fájt és nem is sikerült könnyű szerrel. Későbben a hím ellankadt, a 

 nőstény mozogni kezdett, hátán még hurczolta a hímet kis darabon, 

 míg ez lecsúszott és tova siklott. — A nőstény a bokor aljába húzódott 

 vissza ; a hím pedig felmászott arra és mozdulatlanul sütkérezett a napon. 



A közönséges siklónál ( Tropidonotus natrix L.) sokszor láttam a pár- 

 zást, de azt ilyen véres küzdelem soha sem kisérte. Ezeknél a hím ren- 

 desen napokon át tartós ingerléssel bírja rá a nőstényt, hogy pározzék vele, 

 rendszerint farkával veri és fejével súrolja és nyomkodja a nyakát. A terra- 

 riumban, hol a táplálék bővében van, már kora tavaszszal kezdik a párzást, 

 míg a szabadban azt hiszem, csak későbben párzanak (júniusban két esetben 

 találtam e fajt párzás közben). 



